Ақын Шөмішбай Сариев өмірден өтті
"Ақын Шөмішбай Сариев өмірден өтті" | "https://abai.kz/post/128657"
TITLE: Ақын Шөмішбай Сариев өмірден өтті
URL: https://abai.kz/post/128657
META: "Ақын Шөмішбай Сариев өмірден өтті" | "https://abai.kz/post/128657"
DATE: 15.02.2021
AUTHOR(s): Abai.kz
TOTAL WORDS: 97
TEXT: Белгілі ақын Шөмішбай Сариев 75 жасқа қараған шағында өмірден өтті. Ол 1946 жылдың 15 сәуірінде Қызылорда облысында дүниеге келген. Қазақстанның еңбек сіңірген қайраткері, Франц Кафка атындағы халықаралық сыйлықтың және «Платинды Тарлан» сыйлығының лауреаты. «Парасат» орденінің иегері. 1971 жылы ҚазМУ-дің журналистика факультетін бітірген. 1970-1974 жылдары «Қазақстан» баспасында редактор, «Жұлдыз»  журналында бөлім меңгерушісі, Қазақстан Республикасы ҰҒА-ның Мұхтар Әуезов атындағы Әдебиет және өнер институтында ғылыми қызметкер, аға ғылыми қызметкер болған. 1996 жылы «Қазіргі қазақ лирикасының ізденістері»  атты тақырыпта ғылым кандидаты дәрежесін иеленді. «XX ғасырдың жиырмасыншы жылдардағы поэзиясы» атты монография жазған. Сонымен қатар, ел арасында белгілі бірқатар әндердің сөзін жазды. Abai.kz
